Diari Oficial de la Generalitat Valenciana


Sumari del DOGV 8522, del 04-04-2019 (2019/2376)

Notificació de la resolució dictada en el rotlle d'apel·lació número 137/2010.
------------------------------------------------------------------------------

### Dades del document

Número de DOGV
:   8522

Data del DOGV
:   04-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2376


Organisme emissor
:   Audiència Provincial de Castelló

Tipus de document
:   Anunci

Notificació de la resolució dictada en el rotlle d'apel·lació número 137/2010. [2019/2376]  
Santiago Madroñero Pérez, lletrat de l'Administració de justícia de l'Audiència Provincial de Castelló, per mitjà del present edicte faig saber que, en virtut del que s'ha acordat per resolució del dia de la data, recaiguda en el rotlle d'apel·lació civil número 137/2010, dimanant del procediment de guarda i custòdia número 857/2009, del Jutjat de Primera Instància número 5 de Vinaròs, s'ha acordat notificar a l'apel·lat declarat en rebel·lia, que es dirà al final, la sentència de data 17 de maig de 2011 dictada en el rotlle esmentat, l'encapçalament i la dispositiva de la qual són com segueix:  
  
«Encapçalament  
La Secció Segona de l'Audiència Provincial de Castelló, integrada pels senyors anotats al marge, ha vist el present rotlle d'apel·lació a ambdós efectes, interposat contra la sentència de data 2 de setembre de 2010, dictada pel jutge del Jutjat de Primera Instància número 5 de Vinaròs, en actuacions de guarda i custòdia seguides en aquest jutjat amb el número 857 de 2009 de registre.  
Han sigut parts com a apel·lant Abdelilah Sebbani (processalment representat pel procurador Juan Ferrer, i assistit pel lletrat Emilio Bonilla Moreno), i el Ministeri Fiscal (representat en les actuacions pel fiscal Sergio Bataller Lara) i com apel·lat Meka El Haiba (declarada en rebel·lia en el present procediment).  
Ha sigut ponent el magistrat Pedro Javier Altares Medina.  
Dispositiva  
Estimem el recurs d'apel·lació interposat pel procurador Juan Ferrer, en nom i representació d'Abdelilah Sebbani, contra la sentència de 2 de setembre de 2010, del Jutjat de Primera Instància número 5 de Vinaròs, i la revoquem, deixant-la sense efecte, i acordem el següent:  
  
- S'atribueix a Abdelilah Sebbani la guarda i custòdia sobre la seua filla.  
- S'estableix, a falta d'un acord en un altre sentit, el següent règim de visites entre mare i filla: tots els diumenges, entre les 10.00 i les 20.00 hores, havent de ser recollida la menor en el domicili patern i ser retornada a aquest.  
- La mare haurà de contribuir a sufragar els aliments de la filla menor amb una pensió mensual de 150 euros, actualitzable anualment conformement a les variacions que experimente l'índex de preus al consum segons l'Institut Nacional d'Estadística o l'organisme públic corresponent; i també haurà de contribuir, al 50 %, amb totes les despeses extraordinàries que es produïsquen en la vida de la menor.  
No pertoca realitzar cap pronunciament declaratiu exprés sobre la imposició de les costes processals dimanants del recurs interposat.  
  
Notifiqueu la present resolució a les parts, i amb un testimoniatge d'aquesta, retorneu les actuacions originals al jutjat de procedència perquè s'executen i complisquen.  
Aquesta és la nostra sentència, el certificat de la qual s'unirà al rotlle, que pronunciem, manem i signem.»  
  
I perquè el que s'ha acordat tinga lloc i servisca de notificació a la part apel·lada declarada en situació de rebel·lia, Mekka El Haiba, per a la seua publicació en el Diari Oficial de la Generalitat Valenciana, expedisc aquest edicte.  
  
Castelló de la Plana, 21 de febrer de 2019.- El lletrat de l'Administració de justícia: Santiago Madroñero Pérez.